Razza barbaricina

Razza barbaricina forte e dura
chi tràfficas in custas altas terras
de muntagna, e vigilas sas serras
comente faghet s’abile in s’altura.

Pro s’amigu su coro tu’isperras
e dividis su pane e s’istrettura;
ma si ti urtan, tue ogni giuntura
tenes pronta in odios e gherras.

Bastat unu carignu a ti calmare
ca sentis viva dogni cortesia
e ses d’alta giustizia sidida.

Però pro chi non t’ischit apprezzare
ti pesas cun terribile furia
e che istrazzu frundisi sa vida.